પોલીસ કાલે રાત્રે ઘટનાં બાદ આજે આખો દિવસ સક્રીય રહી હતી. આજે પોલીસે મેરઠનાં લાલકુર્તિ બવાલનાં મુખ્ય આરોપી ઇરશાદની ધરપકડ કરી લીધી હતી. લાલકુર્તિ વિસ્તારમાં ઇરશાદે કાલે પોતાનાં સાથીઓની સાથે મળીને શ્રીકૃષ્ણ જન્મોત્સવ અટકાવવાનો પ્રયાસ કર્યો હતો અને પાકિસ્તાન ઝીંદાબાદનાં નારા લગાવ્યા હતા. ઇરશાદનાં વિરોધ બાદ જ ઝાંખીનો વિરોધ થયો હતો. ત્યાર બાદ આ સંપુર્ણ મુદ્દો સાંપ્રદાયીક બની ગયો હતો. પોલીસે તુરંત જ કેસ દાખલ કર્યો હતો અને આજે મુખ્ય આરોપીની ધરપકડ પણ કરી લીધી હતી. હાલ તેનાં સાથીઓને પણ શોધવામાં આવી રહ્યા છે. ભાજપ દ્વારા ઇરશાદ પર રાસુકા લગાવવાની માંગ કરવામાં આવી છે.